
5.
Par Ogres novada Ikšķiles pilsētas un Tīnūžu pagasta apvienības pārvaldes vadītāja iecelšanu

Pašvaldību likuma 10. panta pirmās daļas 10. punkts noteic, ka tikai dome var iecelt amatā un atbrīvot no amata pašvaldības iestāžu vadītājus.
Pašvaldību likuma 22. panta pirmās daļas 4. punkts noteic, ka pašvaldības izpilddirektors ierosina domei iecelt amatā vai atbrīvot no tā pašvaldības iestāžu vadītājus un slēdz darba līgumus ar iestāžu vadītājiem. 
Ņemot vērā Ogres novada Ikšķiles pilsētas un Tīnūžu pagasta apvienības pārvaldes vadītāja amata pretendentu vērtēšanas komisijas priekšlikumu, Induļa Trapiņa 2026. gada 15. maija iesniegumu, Ogres novada pašvaldības 2026. gada 15. maija reģistrācijas Nr. 2-4.2/1563, un 
pamatojoties Pašvaldību likuma 10. panta pirmās daļas 10. punktu, 22. panta pirmās daļas 4. punktu un Ogres novada pašvaldības 2026. gada 11. maija iekšējiem noteikumiem Nr. 3/2026 “Ogres novada Ikšķiles pilsētas un Tīnūžu pagasta apvienības pārvaldes vadītāja amata konkursa pretendentu atlases nolikums”, 

balsojot: ar 14 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – 9 (Dace Kļaviņa, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Rūdolfs Kudļa, Santa Ločmele, Uldis Skudra), 
"Atturas" – nav, "Nepiedalās" – nav,
Ogres novada pašvaldības dome NOLEMJ:

[bookmark: _GoBack]Iecelt Induli Trapiņu, personas kods: [personas kods], Ogres novada Ikšķiles pilsētas un Tīnūžu pagasta apvienības pārvaldes vadītāja amatā ar 2026. gada 1. jūniju, nosakot mēnešalgu atbilstoši normatīvajos aktos un Ogres novada pašvaldības domes lēmumos noteiktajai kārtībai.


(Sēdes vadītāja,
domes priekšsēdētāja A. Kraujas paraksts)

